cyanic-selkie/wikianc huggingface dataset:
Čehu īpašvārdu atveidošana
Fonētiskās atveidošanas tabula
Atveidošanā netiek saglabāta līdzskaņu dubultošanās, izņemot personvārdus, kuru lietošanā ir iesakņojies analogs latviešu valodā: Anna — Anna. !Čehu alfabēta burts !Fonēma (IPA) ! Atveidošana latviski ! Piemērs čehu valodā ! Piemērs latviešu valodā ! Piezīmes !A a ! a !Á á ! ā a Blatná Blatna Galotnē. !B b ! b !C c ! c !Č č ! č !D d ! d !Ď ď ! dj !E e ! e !É é ! ē e Uherské Hradiště Uherske Hradište Galotnē. !Ě ě ! e Bechyně Behiņe Palatalizē iepriekšējo līdzskani; ně atveidojams ar ņe. !F f ! f !G g ! g !H h ! h !Ch ch ! h !I i ! i !Í í ! ī i Oloví Olovi Galotnē. !ia ! ja a Kalinčiakovo Kalinčakovo Pēc č vai š. !ie ! je !io ! jo !J j ! j !K k ! k !L l ! l !M m ! m !N n ! n !Ň ň ! ņ !O o ! o !Ó ó ! o !Ou ou ! ou !P p ! p !Q q ! kv !R r ! r !Ř ř ! rš rž Rýmařov Rīmaržova Citos gadījumos. !S s ! s !Š š ! š !T t ! t !Ť ť ! tj !U u ! u !Ú ú ! ū !Ů ů ! ū !V v ! v !W w ! v !X x ! ks !Y y ! i !Ý ý ! ī i Slaný Slani Galotnē. Par personvārdu atveidošanu ar galotni "-ý" skatīt zemāk. !Z z ! z !Ž ž ! ž
Personvārdu atveidošana
Vīriešu uzvārdus ar galotni "-ý" atveido sekojoši:
Sieviešu uzvārdi čehu valodā lielākoties ir substantivizējušies piederības adjektīvi, kas atvasināti no vīriešu uzvārdiem ar piedēkli "-ová" vai "-á". Tādā formā tos arī atveido latviešu valodā: (Novák - Nováková - Novākova, Novotný - Novotná - Novotna).
Vietvārdu atveidošana
Čehu valodas nomenklatūras vārdus tulko, ja tie pēc savas nozīmes sakrīt ar latviešu valodas nomenklatūras vārdu: Jihomoravský kraj - Dienvidmorāvijas novads.
Nomenklatūras vārdu nepievieno, ja tas ir iekļauts pašā nosaukumā, vai ja tas nav lietots oriģinālā: Králický Sněžník - Krālicki Sņežnīks (kalns).
Vārdkopas atveido šādi:
Gramatizācija
Atveidojot čehu valodas īpašvārdus latviešu valodas vidē, tie jāpakļauj gramatizācijai, jāpiešķir dzimte un deklinācija.
Dzimte
Čehu valodas īpašvārdiem dzimte piešķirama vadoties pēc nomenklatūras vārda dzimtes:
Personvārdu dzimte ir atkarīga no attiecīgās personas dzimuma.
Deklinācija
Pēc I deklinācijas parauga lokāmi vārdi, kam latviskā atveidojumā ir galotne "-s": Kropáč - Kropāčs.
Pēc IV deklinācijas parauga lokāmi vārdi, kas latviskā atveidojumā beidzas ar "-a": Zábřeh - Zābržeha. Vīriešu dzimtes personvārdi, kas beidzas ar galotni "-a", lokāmi tāpat, kā IV deklinācijas vīriešu dzimtes lietvārdi: Vladimír Růžička - Vladimīrs Rūžička - Vladimīram Rūžičkam.
Pēc V deklinācijas parauga lokāmi vārdi, kam latviskajā atveidojumā ir galotne "-e": Velké Pavlovice - Velke Pavlovice - Velke Pavlovicē.
UTC+9:30
UTC+9:30 atbilst šīm laika zonām:
Eiropas alu lauva
Eiropas alu lauva jeb Eirāzijas alu lauva (Panthera leo spelaea) ir izmirusi lauvu pasuga, kas pazīstama no fosilajiem atradumiem un arī no aizvēsturiskiem mākslas darbiem. Tā bija izplatīta gan Eirāzijā, gan Ziemeļamerikā pirms 370 000—10 000 gadiem pleistocēna ērā un izmira, sākoties pēdējam ledus laikmetam.
Ģenētiskie pētījumi
Pēdējo gadu DNS pētījumu rezultāti liecina, ka Eiropas alu lauvai vistuvākā radniecība ir ar mūsdienu lauvām. Tika arī noskaidrots, ka Beringa alu lauva, kas dzīvoja Sahā (Krievijā), Aļaskā (ASV) un Jukonā (Kanādā) un kuru kādreiz izdalīja kā atsevišķu pasugu — Panthera leo vereshchagini —, ģenētiski ir tā pati Eiropas alu lauva, lai gan augumā tā ir bijusi lielāka par Eiropā dzīvojošajiem īpatņiem. Līdz ar to pasugas izplatības areāls paplašinājies līdz Aļaskai, pāri Beringa jūras šaurumam, jo pleistocēnā, kad dzīvoja Eiropas alu lauva, Āzija bija savienota ar Ziemeļameriku.
Ir zinātnieki, kas uzskata, ka Eiropas alu lauva būtu jāizdala kā atsevišķa suga, tā kā no kopējā lauvu priekšteča tā ir atdalījusies pirms 1,9 milj. gadiem.
Morfoloģija
Eiropas alu lauva ir bijis viens no lielākajiem lauvām. 1985. gadā Vācijā atrastā lauvas tēviņa skeleta augstums ir ap 1,2 m, garums (bez astes) 2,1 m. Šie rādītāji atbilst ļoti lielam mūsdienu lauvas īpatnim. Šāds lauva sver apmēram 317—362 kg. Kopumā dažādās vietās atrastās fosilijas liecina, ka alu lauva bijusi par apmēram 10% lielāka, nekā mūsdienu lauva, bet mazāka par Amerikas lauvu (Panthera leo atrox) un Eiropas pleistocēna alu lauvu (Panthera leo fossilis), kurš bija Eiropas alu lauvas priekštecis. Par Eiropas alu lauvas izskatu var spriest arī pēc paleolīta alu gleznojumiem un māla vai ziloņkaula figūriņām. Tam ir bijušas noapaļotas, lielas ausis, aste ar pušķi galā, iespējams, tikko manāmas tīģera kažoku atgādinošas svītras un vismaz dažiem īpatņiem ap kaklu ir bijušas primitīvas krēpes.
Bioloģija
Eiropas alu lauva ir bijis aktīvs plēsējs ar spēcīgiem un asiem zobiem, kas medījis milzīgus senos zālēdājus, zirgus, briežus, ziemeļbriežus, bizonus un pat ievainotus vai jaunus mamutus. Alu gleznojumos var redzēt, ka lauvas medī grupās, kas nozīmē, ka senās lauvas medībās sadarbojās tāpat kā to dara mūsdienu lauvas. Kaulu izotopu analīzes norāda, ka Eiropas ziemeļrietumos dzīvojošo alu lauvu galvenais medījums ir bijis ziemeļbriedis un Eiropas alu lāča mazuļi.
Dzīves vieta
Savu nosaukumu "alu lauva" senais plēsējs ieguvis tādēļ, ka daudzas fosilijas ir atrastas tieši alās. Tā kā izplatības reģions ir ļoti liels, tas ir dzīvojis ļoti dažādos bitopos, bet vislabprātāk apmeties skjukoku mežos un plašos, atklātos zālājos. Iecienītie ziemeļbrieži liecina, ka lauva ir dzīvojis arī subpolāros reģionos. Vairākos gadījumos pieaugušu lauvu fosilijas atrastas dziļās alu lāču alās. Zinātnieki uzskata, ka lauvas ir medījušas lāču mazuļus, kamēr to māte joprojām atradās ziemas miega stāvoklī, bet dažos gadījumos lācene ir izmodināta, kas lauvai beidzies letāli.
Kalvenes pagasts
Kalvenes pagasts ir viena no Dienvidkurzemes novada administratīvajām teritorijām. Robežojas ar sava novada Aizputes, Embūtes, Kazdangas, Priekules Bunkas, Vecpils pagastiem, kā arī Kuldīgas novada Rudbāržu un Nīkrāces pagastiem.
Ezeri
Celmu ezers, Ģēģeru ezers, Ilziks, Jaunarāju ezers, Melnezers, Mencene, Podnieku ezers, Tīdu ezers, Vārdene, Vecvagaru ezers.
Vēsture
Mūsdienu Kalvenes pagasta teritorijā vēsturiski atradās Kalvenes muiža (Gut Kalwen), Krusātdrogas muiža (Gut Krussat-Drogen, Krusāta), Lieldrogas muiža (Gut Groß-Drogen), Tāšu Padures muiža (Gut Tels-Paddern, Kalvene), Pērbones muiža (Gut Perbohnen, Pērbone).
1935. gadā Kalvenes pagasta (līdz 1925. gadam Tāšu-Padures pagasts) platība bija 134 km². 1945. gadā pagastā izveidoja Kalvenes, Bojas un Lieldrogas ciema padomes, bet pagastu 1949. gadā likvidēja. 1954. gadā Kalvenes ciemam pievienoja Lieldrogas ciemu, 1958. gadā — Kazdangas ciema kolhoza "Tebra" teritoriju, 1968. gadā — daļu Vecpils un Krotes ciemu kolhoza "Draudzība" teritoriju. 1990. gadā ciemu reorganizēja par pagastu. 2009. gadā Kalvenes pagastu kā administratīvo teritoriju iekļāva Aizputes novadā. 2021. gadā Aizputes novadu iekļāva Dienvidkurzemes novadā.
Apdzīvotās vietas
Lielākās apdzīvotās vietas ir Kalvene (pagasta centrs), Kalvenes stacija, Krusāta, Pērbone.
Izglītība un kultūra
Kalvenes pamatskola, bijusī Tāšu - Padures pils, dibināta 1922. gadā. Skolas ēka būvēta 19. gadsimtā pēc vēlīnā klasicisma stila parauga kā grāfa Keizerlinga medību pils. Kalvenes pamatskola ir valsts kultūras piemineklis.
Kalvenes kultūras nams, kurā darbojas sieviešu vokālais ansamblis "Noskaņa", bērnu tautisko deju kopa, deju ansambļi bērniem, interešu pulciņi un dramatiskā kopa "Nebēda".
Uļjanovska
Uļjanovska ir pilsēta Krievijas Federācijas Eiropas daļā, Volgas labajā krastā pie Svijagas upes ietekas, uz dienvidiem no Kazaņas. Apgabala centrs. Liels autobūves (UAZ) un lidmašīnu būves (Aviastar) centrs.
Vēsture
1638. gadā Krievijas ieņemtā Kazaņas hanistes Sinbiras cietokšņa (līdz 1552.) vietā tika nodibināts krievu Sinbirskas cietoksnis Volgas tirdzniecības ceļa aizsardzībai pret klejotājciltīm. 20 gadus pēc dibināšanas cietoksnis izturēja mēnesi ilgu Stepana Razina nemiernieku karaspēka aplenkumu.
1796. gadā Simbirska ieguva pilsētas tiesības un kļuva par Simbirskas guberņas centru. 19. gadsimta beigās Simbirska piedzīvoja ekonomiskā uzplaukuma periodu un 1897. gadā tajā bija ap 43 000 iedzīvotāju. 1912. - 1916. gadā uzcēla tiltu pār Volgu, bet 1953. — 1958. gadā - Kuibiševas HES, kuras radītā jūra appludināja daļu pilsētas.
1924. gadā Simbirsku pārdēvēja par Uļjanovsku Vladimira Uļjanova (Ļeņina) vārdā, kurš šeit dzimis un pavadījis mūža pirmos 17 gadus.
Cilvēki
Uļjanovskā dzimuši:
Elrejs Jepesens
Elrejs Borge Jepesens (Elrey Borge Jeppesen; dzimis Leikčārlzā, Luiziānā, ASV, miris ), saukts arī Kapteinis Džeps (Captain Jepp), bija dāņu izcelsmes amerikāņu lidotājs, viens no aeronavigācijas pamatlicējiem — izstrādājis rokasgrāmatas un kartes, kas ļāva pilotiem veikt drošākus lidojumus.
Biogrāfija
Dzimis Leikčārlzā, Luiziānā, izaudzis Oregonā. Jau kopš bērnības bijis apsēsts ar lidošanu. 14 gadu vecumā pirmoreiz lidojis ar ceļojošā gaisa cirka lidmašīnu Curtiss JN-4 desmit minūtes par 4 dolāriem.
Tajā laikā lidaparātu piloti orientējās pēc Rand McNally autoceļu kartēm, dzelzceļa līnijām un ievērojamiem objektiem maršrutā, lidojot 50—300 pēdu augstumā. Jepesens sāka par 10 centiem pirktā piezīmju grāmatiņā fiksēt detālus norādījumus par saviem regulārajiem maršrutiem. Viņš mērīja kalnu augstumus un vāca to fermeru telefonu numurus, kas piekrita sniegt laika novērojumus maršrutā. Viņa piezīmes kļuva slavenas, un viņš to kopijas iedeva vairākiem saviem paziņām pilotiem. Kad pieprasījums pēc šādas informācijas pieauga, Jepesens nodibināja firmu Jeppesen & Co ar ofisu Soltleiksitijā un pārdeva sevis savāktās informācijas kopijas par 10 ASV dolāriem gabalā, piesaistot informācijas vākšanā arī citus pilotus.
1941. gadā Jepesens pārcēla kompānijas galveno ofisu uz Denveru Kolorādo štatā. 1947. gadā Jepesens kopīgi ar ASV Civilās Aviācijas pārvaldi izstrādāja instrumentālo lidojumu standartu un nodibināja Nacionālo Lidojumu datu centru. 1957. gadā Jepesena kompānija paplašināja savu darbību uz Eiropu, atverot ofisu Frankfurtē. 1961. gadā Jepesena kompāniju nopirka Times-Mirror Company, bet pats Jepesens palika tās vadībā. Miris 1996. gadā Arapaho, ASV.
Pristaņa
Pristaņa var but:
Prinča Edvarda Sala (Kanāda)
Prinča Edvarda sala ir viena no Kanādas desmit provincēm. Province atrodas Kanādas austrumos un tā ir viena no trim tā saucamajām Piejūras provincēm.
Prinča Edvarda salas arhipelāgs sastāv no vienas lielās salas un 231 mazākas salas. Provinces kopējā platība ir 5 660 km², pēc 2016. gada provizoriskajiem datiem provincē dzīvo 146 933 iedzīvotāji. Tā ir mazākā Kanādas province gan pēc iedzīvotāju skaita, gan pēc platības. Prinča Edvarda salas galvaspilsēta un lielākā pilsēta ir Šarlotauna.
1873. gadā tā kļuva par Kanādas septīto provinci. Sala nosaukta par godu Princim Edvardam, Kentas un Strethernas hercogam. Viņš bija karaļa Džordža III ceturtais dēls un Karalienes Viktorijas tēvs.
Priedaine (Krāslava)
Priedaine (agrāk Pristana vai Pristaņa) ir Krāslavas pilsētas daļa Daugavas kreisajā krastā. Veidojusies kā amatnieku un vasarnīcu ciems Kurzemes guberņas Ilūkstes apriņķī Daugavas krastā pretī Krāslavai. 1925. gadā Pristanai piešķirts biezi apdzīvotas vietas (ciema) statuss. 1920. gados uz Pristanu pārcelta Kaplavas pagasta valde. 1931. gadā pārdēvēta par Priedaini. 1935.gadā 239 iedzīvotaji. 1940. gados pievienota Krāslavas pilsētai.
19. oktobris
19. oktobris ir gada 292. diena pēc Gregora kalendāra (293. garajā gadā). Līdz gada beigām ir atlikušas 73 dienas.
Vārda dienas
Drosma, Drosmis, Elīna
UTC+10
UTC+10 atbilst šīm laika zonām:
Alavas province
Alava ir viena no piecdesmit Spānijas provincēm un viena no trijām Basku Zemes autonomā apgabala provincēm valsts ziemeļu daļā. Tā robežojas ar Biskajas provinci un ar Gipuskoju ziemeļos, ar Larjohu dienvidos, ar Burgosas provinci rietumos un ar Navarru austrumos. Provinces lielākā pilsēta un administratīvais centrs ir Vitorija.
Provinces kopējā platība ir 2 963 km², pēc 2014. gada datiem provincē dzīvo 322 557 iedzīvotāji. Tā ir četrdesmit pirmā lielākā Spānijas province un trešā mazākā Basku Zemes province pēc iedzīvotāju skaita.
Sontagana
Sontagana (, no soo - “purvs” un tagana - “aiz”) bija sens igauņu novads tagadējā Pērnavas apriņķī, uz rietumiem un ziemeļrietumiem no Pērnavas, kas pirmo reizi 1210. gadā pieminēts Indriķa hronikas aprakstīto Livonijas krusta karagājienu sakarā.
Galvenais pilskalns
Galvenais pilskalns Mālinna (Maalinn) atradās ap 40 km uz ziemeļrietumiem no Pērnavas pie Mihkli, tagadējā Kongas pagastā. Pilskalnam ir 3000 m2 liels plakums, kur no 1965.gada līdz 1971.gadam veiktajos izrakumos (Tenisons, 1972) arheoloģiski izpētīts no akmeņiem krautais aizsargvalnis, koka tornis, dzīvojamās un saimniecības ēkas.
Bulgārijas hokeja izlase
Bulgārijas hokeja izlase ir komanda, kas pārstāv Bulgāriju starptautiskajās hokeja spēlēs. Šobrīd tā atrodas 36. vietā Starptautiskās hokeja federācijas rangā. Bulgārijas hokeja izlase 1976. gadā piedalījās Olimpiskajās spēlēs, kur palika pēdējā vietā. 2023. gadā tā bija iedalīta IIHF Pasaules čempionāta IIB divīzijā.
Maskavas CSKA (basketbola klubs)
Maskavas CSKA basketbolā var būt:
Akadēmijas līcis
Akadēmijas līcis (ru) ir Ohotskas jūras līcis tās austrumu daļā Krievijas Tālajos Austrumos. Līcis pie ieejas ir ap 61 km plats, iestiepjas sauszemē par 110 km un sadalās Konstantīna, Nikolaja un Uļbanas līcī. Līča rietumu krasts piekļaujas Tuguras pussalai. Pie ieejas līcī izvietojušās Šantaru salas, un akvatoriju ap to dažkārt dēvē par Šantaru jūru.
1844.—1845. gadā līci par godu Pēterburgas Zinātņu akadēmijai savas ekspedīcijas laikā nodēvējis ceļotājs un ģeogrāfs Aleksandrs Midendorfs.
Irākas pilsētu uzskaitījums
Visas Irākas pilsētas ar iedzīvotāju skaitu virs 1 000 000 iedzīvotājiem 2006.gadā.
Denver Nuggets
Denver Nuggets var būt:
Alfabēts
Alfabēts ir pilnīgs standartizēts burtu vai rakstu zīmju komplekts, kas katra aptuveni apzīmē kādas runātas valodas fonēmu. Lielākajai daļai pasaules valodu tiek lietots latīņu alfabēts.
Vārds "alfabēts" ir radies no grieķu alfabēta pirmajiem burtiem — alfa un bēta.
Kā lielāko daļu visu izgudrojumu pasaulē, arī alfabētu izgudrot piespieda prakse, dzīves nepieciešamība. Par nozīmīgāko faktoru alfabēta izgudrošanā uzskatāma tirdzniecības attīstība Vidusjūrā. Par to liecina vietas, kur atrasti pirmie rakstītu tekstu piemēri un to saturs.
Viena no nozīmīgākajām Vidusjūras austrumu piekrastes ostām bija Ugarita (Ras Shamra) — mūsdienu Sīrijas teritorijā. Tās tirdzniecības apgrozījums (osta specializējās ieroču un dažādu metāla izstrādājumu ražošanā un tirdzniecībā) strauji auga un pārvaldīt tirdzniecības operācijas kļuva arvien grūtāk. Tādēļ tirdzniecības starpnieki ap 1700.—1500.g. p.m.ē. izgudroja zīmju sistēmu, ar kuras palīdzību veikt pierakstus par tirdzniecības darījumiem.
Alfabēta izgudrošana bija milzīgs solis uz priekšu, salīdzinājumā ar pastāvošajām runas tekstu pierakstīšanas sistēmām, piemēram, ēģiptiešu hieroglifiem. Ugaritas sistēma ļāva ievērojami samazināt runas pierakstīšanai nepieciešamo daudzumu — mazāk par 30 zīmēm.
Savukārt, tālāk uz dienvidiem — Feniķijā un Palestīnā — ziemeļsemītu alfabēts tika pilnveidots, sākot to pierakstīt lineārā sistēmā, citiem vārdiem, pa rindiņām. Tas ļāva atteikties no agrāk lietotajiem hieroglifiem un ķīļu zīmēm, ko bija izgudrojuši, kā uzskata vairums pētnieku, vēl šumeri pirms kādiem 5000 gadiem.
Latviešu alfabēts
Latviešu alfabēts ir latīņu alfabēta paveids. Tā pamati izveidoti 1908.—1911. gadā Kārļa Mīlenbaha un Jāņa Endzelīna vadībā, aizstājot vecās ortogrāfijas (gotisko) fraktūru ar jaunās ortogrāfijas antīkvu un izskaužot šņāceņu un garo patskaņu apzīmējumos burtkopas (čupu burtus).
Latviešu alfabētā ir 33 burti.
Ārējās saites
aizmetnis
Leitāns
Leitāns (sieviešu dzimtē Leitāne) ir sens latgaliešu cilmes uzvārds kopš 16. gadsimta. Cilvēki ar šo uzvārdu:
Eldars Gasimovs
Eldars Gasimovs (az; dzimis Baku, Azerbaidžānā) ir azerbaidžāņu dziedātājs. Kopā ar Nigaru Džamalu (kā Eldar & Nigar) pārstāvēja Azerbaidžānu 2011. gada Eirovīzijā ar dziesmu Running Scared. Konkursā tika gūta uzvara ar 32 punktu pārsvaru pār otrās vietas ieguvēju no Itālijas.
Hotspringsa
Hotspringsa (en) ir pilsēta Ārkanzasas štata centrālajā daļā, ASV. Pazīstama kūrortpilsēta, jo apkārtnē atrodas termālo avotu atradnes (to ūdens temperatūra ir +64 °C). Ap pilsētu atrodas Hotspringsas nacionālais parks.
Apkārtni pirmoreiz atklāja spānis Ernando de Soto 1541. gadā. Savulaik pilsētu par atpūtas vietu bija iecienījis Als Kapone. ASV prezidents Bills Klintons Hotspringsā pavadīja bērnības gadus.
Cilvēki
Hotspringsā dzimuši:
Pirmais karagājiens uz Sakalu un Vīlandes aplenkums (1211)
Pirmais karagājiens uz Sakalu un Vīlandes aplenkums notika 1211. gada martā pēc Rīgas krustnešu aicinājuma. Tajā piedalījās Zobenbrāļu ordenis un viņu sabiedrotie līvi un leti, ko vadīja Cēsu Bertolds, Rūsiņš un Kaupo. Krusta karotāji ar kaujas iekārtām aplenca un sešās dienās ieņēma Sakalas galveno Vīlandes pili un piespieda sakaliešus pieņemt kristīgo ticību. Atbildes karagājienā sakalieši iebruka Imeras zemē un nodedzināja Latviešu Indriķa baznīcu Rubenē.
Selēku ezers
Selēku ezers (arī Sēlēku ezers) ir ūdenstilpe Ogres novada ziemeļrietumos priežu mežā. Krasti zemi, dibens dūņains. Ziemeļu mala pārpurvojusies, dienvidu - stingara, smilšaina. Ūdens apmaiņa pa grāvjiem ar Ežupi un Urgu. Rietumu krastā apdzīvota vietas Selēkas. Makrofīti: lēpes, abinieku sūrene, grīšļi, puplakši. Mīt asaris. Populāra peldvieta.
Silu ezers
Silu ezers var būt:
Nigara Džamala
Nigara Džamala (az, en; dzimusi Baku, Azerbaidžānā) ir azerbaidžāņu dziedātāja. Kopā ar Eldaru Gasimovu (kā Eldar & Nigar) pārstāvēja Azerbaidžānu 2011. gada Eirovīzijā ar dziesmu Running Scared. Konkursā tika gūta uzvara ar 32 punktu pārsvaru pār otrās vietas ieguvēju no Itālijas.
Osmaņu impērijas pārvaldīto teritoriju saraksts
Osmaņu impērija nopietni apdraudēja Eiropas lielvaras ar nepārtrauktu tuvošanos cauri Balkāniem līdz pat 1683. gadam. Osmaņu impērijas flote bija ietekmīgs spēks Vidusjūrā, Melnajā jūrā, Sarkanajā jūrā, Persijas līcī un Indijas okeānā, kā arī ik pa laikam patrulēja arī Atlantijas okeānā (1501—1631). Osmaņu karaspēkam Bristoles kanālā uz Lundijas salas bija flotes bāze Atlantijas okeāna ziemeļu daļas atbalstam un Osmaņu karaspēks īslaicīgi arī pabija Britu salās, Skandināvijā, Islandē, Grenlandē un Ņūfaundlendā (1627—1631). Austrumos Osmaņu impērijas armijai bija vairākas sadursmes (1538—1566) ar Portugāles flotes bāzi Goā (Indijas okeānā) un, kad Osmaņu impērija paplašināja tās teritoriju Sarkanajā jūrā, Arābu jūrā un Persijas līcī, tās karaspēks pabija arī Indijā, Malaizijā un Indonēzijā.
2009. gada Liepājas domes vēlēšanas
'''2009. gada Liepājas domes vēlēšanas''' notika 2009. gada Latvijas pašvaldību vēlēšanās. Vēlēšanās Liepājas domē tika ievēlēti 15 deputāti. Vēlēšanās piedalījās 11 kandidātu saraksti, kas veidoti no 184 kandidātiem. Liepājā vēlēšanas notika 21 iecirknī.
Sila ezers
Sila ezers var būt:
Silezers (Ropažu pagasts)
Silezers (arī Sila ezers, Silu ezers) ir beznoteces brūnūdens ezers Ropažu novada Ropažu pagasta rietumos pie Silakroga. Krasti zemi, lēzeni, ziemeļaustrumu krastā peldvieta. Gar krastu stāvo grīšļu un uzpūsto grīšļu joslas 0,5 - 1 m, līčos 3 - 5 m platas.
Billijs Bobs Torntons
Billijs Bobs Torntons (Billy Bob Thornton, dzimis Viljams Roberts Torntons (William Robert Thornton) Hotspringsā) ir ASV aktieris, kinorežisors un scenārists. Par scenāriju paša režisētajai 1996. gada filmai "Uzasinātais asmens" (Sling Blade) ieguvis Kinoakadēmijas balvu. 2014. gadā Torntons ieguva Emmy balvu un Zelta globusa balvu par dalību seriālā "Fārgo". No 2000. līdz 2003. gadam bija precējies ar kinoaktrisi Andželīnu Džoliju.
Pazīstamas filmas ar aktiera piedalīšanos:
Edvards Brensfīlds
Edvards Brensfīlds (en; dzimis 1785. gadā Baljanakorā, Īrijā, miris 1852. gada 31. oktobrī Braitonā, Anglijā) bija īru izcelsmes britu kara flotes virsnieks un tiek uzskatīts par vienu no Antarktīdas pirmatklājējiem.
Dzimis ap 1785. gadu nelielā ostas ciematiņā Baljanakorā netālu no Korkas. 1803. gadā 18 gadu vecumā tika ar varu rekrutēts Britu kara flotē, kur sākumā dienēja par matrozi. Uz sava pirmā kuģa Ville de Paris mitinājās vienā kubrikā ar vēlāko Arktikas pētnieku Viljamu Periju. Ātri kāpis pa karjeras kāpnēm un 1812. gadā kļuvis par brigas Goldfinch navigatoru. 1815. gadā 30 gadu vecumā Brensfīlds sasniedza savas militārās karjeras augstāko pakāpienu — kļuva par kuģa Andromache navigatoru un tika norīkots uz jauno Britu flotes Klusā okeāna eskadru Valparaiso.
Antarktīdas ekspedīcija
Britu jūrasbraucējs Džeimss Kuks 1773. gadā šķērsoja Dienvidu polāro loku un nākamajā gadā sasniedza 71° 10' dienvidu platuma, kamēr ledus nepiespieda viņu atgriezties. Kuka ceļojums kliedēja izdomājumus par auglīgo un biezi apdzīvoto kontinentu ap Dienvidpolu, tāpēc Britu Admiralitāte uz pusgadsimtu zaudēja interesi par Antarktiku.
1819. gadā, apkuģojot Hornas ragu, Viljama Smita angļu tirdzniecības kuģis Williams vētras laikā tika aiznests uz dienvidiem un viņš atklāja Dienvidšetlendas salas. Kad ziņas par atklājumu sasniedza Valparaiso, britu eskadras komandieris Širefs nolēma nolīgt Smita kuģi un norīkoja Brensfīldu uz tā par navigatoru. 1820. gada 29. janvārī kuģis sasniedza Karaļa Džordža salu, kur Brensfīlds izkāpa krastā un formāli pasludināja to par Lielbritānijas īpašumu. Kuģojot tālāk, Brensfīlds šķērsoja jūras šaurumu, kas 1822. gadā tika nosaukts viņa vārdā, un 30. janvārī sasniedza Antarktīdas pussalas ziemeļu galu — Triniti pussalu.
Divas dienas agrāk, 28. janvārī, Krievijas ekspedīcija Fabiāna fon Belinshauzena un Mihaila Lazareva vadībā novēroja ar ledu klātu krastu mūsdienu Karalienes Modas Zemes piekrastē. Atšķirībā no viņiem, Brensfīlds redzēja “divus augstus kalnus”, vienu no kuriem, ko nebija iespējams sajaukt ar pakledu, vēlāk nosauca Brensfīlda vārdā.
Tālāk virzoties gar ledus robežu, Brensfīlds atklāja Elefantas un Klerensas salas, kas arī tika pasludinātas par britu īpašumu.
Brensfīlda vēlākā dzīve ir neskaidra. Miris 1852. gadā un apglabāts Braitonas kapsētā Anglijā.
Brensfīlda vārdā nosaukts Brensfīlda šaurums, Brensfīlda kalns, Brensfīlda sala un britu polārās izpētes kuģis RRS Bransfield.
Sojuz (nesējraķešu saime)
Sojuz ir PSRS, vēlāk Krievijas nesējraķešu saime. Tiek izmantota kopš 1966. gada. Tā tika izstrādāta, modernizējot nesējraķeti Vostok (uz starpkontinentālās ballistiskās raķetes R-7 bāzes), lai zemā orbītā varētu ievadīt kosmosa kuģi Sojuz ar masu virs 6,4 tonnām.
Eldar & Nigar
Eldar & Nigar ir Azerbaidžānas duets, kā sastāvā ir Eldars Gasimovs un Nigara Džamala.
Viņi pārstāvēja Azerbaidžānu 2011. gada Eirovīzijā ar dziesmu Running Scared. Konkursā tika gūta uzvara ar 32 punktu pārsvaru pār otrās vietas ieguvēju no Itālijas.
Davao
Davao (en, ceb, tl) ir pilsēta Filipīnu dienvidos, Mindanao salā, Davao līča krastos. Pēc platības (2 443,61 km²) viena no lielākajām pilsētām pasaulē, tomēr apmēram 50% pilsētas teritorijas aizņem meži, bet apbūve ir tikai 10% no teritorijas.
Lisiņa
Lisiņa (Lisena, Lisene, Lisinis, Lisna, augštecē - Lisina, Nadziņa) ir 18 kilometrus gara upe Varakļānu un Madonas novados, kas iztek no Lisiņa ezera Teiču purvā un ietek Meirānu kanālā. Divos atsevišķos posmos saglabājusies kādreiz Lubāna ezerā ietecējušās Lisiņas vecupe Veclisiņa, kas beidzas pie Īdeņas kanāla. Lisiņas baseina platību klāj galvenokārt meži, purvi un slapjas pļavas. Ūdens ir vāji piesārņots, piemērots karpveidīgo zivju eksistencei. Lielākās pietekas ir Dīrīte, Vasijas strauts (kreisā krasta), Vabole, Inčāres strauts (labā krasta).
Lisiņu šķērso valsts autoceļi P84 (Madona—Varakļāni), V893 (Tumaševa–Inčārnieki–Vecumnieki). Tās krastos atrodas Kanči un Inčārnieki.
Davao
Labā klimata dēļ (gada temperatūra svārstās 20—32 grādi) pilsētā un apkārtnē banānu, ananasu, kafijas plantācijas. Pati Davao kļūst par Filipīnu ārpakalpojumu centru un strauji attīstās.
Pilsēta dibināta 1848. gadā, kad spānis Hosē Ujangurens (Don Jose Uyanguren) atkaroja piekrasti no Moro vadoņa Datu Bago. Ujangurens kļuva par gubernatoru, tomēr apmetnes attīstība nenotika. 20. gadsimta sākumā japāņu uzņēmējs Kičisaburo Ohta (Kichisaburo Ohta) saņēma atļauju attīstīt abakas un kokosriekstu audzēšanu šajā apvidū. 1903. gadā ieradās pirmie japāņu kolonisti, izveidojot savu apmetni ar skolu, avīzēm, templi. Pilsētas teritorijā nodibinājās moderna saimniecība. 1937. gadā Davao tika piešķirtas pilsētas tiesības.
Ivans Gončarovs
Ivans Gončarovs (Иван Александрович Гончаров, dzimis 1812. gada 6. jūnijā Simbirskā, miris 1891. gada 15. septembrī Sanktpēterburgā) bija krievu rakstnieks reālists, kritiķis.
Dzimis graudu tirgotāja ģimenē. Beidzis Maskavas universitāti. Strādājis par ierēdni, cenzoru. No 1879. līdz 1888. gadam Gončarovs vasaras pavadīja Dubultos.
Pazīstamākie Gončarova darbi:
Dzimtajā Uļjanovskā Gončarova vārdā nosaukta centrālā iela. Viņa vārdā nosaukta arī iela Jūrmalā, kurā rakstnieks mēdzis pavadīt vasaras.
Die Ärzte
Die Ärzte (no vācu valodas — 'ārsti') ir pankroka mūzikas grupa no Berlīnes, Vācijas. Viņi sevi sauc arī par labāko grupu pasaulē (die beste Band der Welt). Neskatoties uz humoristisko pašapzīmējums, grupa arī ir viena no vadošajām Vācijas mūzikā.
Grupas vēsture
Grupas Die Ärzte darbība aizsākās 1982. gadā, kad to nodibināja Fārins Urlaubs, Bela B. un Zānijs (Hanss Runge). Fārins un Dirks jau iepriekš bija spēlējuši kopā grupā Soilent Grün. Pirmais grupas koncerts notika 1982. gada beigās, kādā namā Rietumberlīnē. Gadu pēc otrā Die Ärzte albuma izdošanas, 1986. gadā, grupu pameta Hanss Runge. Fārins un Bela viņam pārmeta nenopietnu attieksmi pret mūziku, jo Zānijam svarīgākas bija studijas, viņš, pēc pārējo grupas dalībnieku uzskatiem, muzicēja tikai naudas un viņa pielūdzēju dēļ. Viņš atteicās arī no savām tiesībām uz Die Ärzte mūziku Fārina un Belas labā, saņemdams par to 10 000 marku atlīdzību.
Trešajā albumā ar nosaukumu Die Ärzte Zānija vietu ieņēma mūziķis ar iesauku The Incredible Hagen (Hāgens Lībings), tomēr uz albuma vāka bija redzami tikai Fārins Urlaubs un Bela B. Jaunais grupas dalībnieks iestājās arī par Die Ärzte mūzikas izplatīšanu VDR. Austrumvācijā tika noorganizēta viena koncertu turneja ar 10 koncertiem, kā arī tika izdots albums, kā rezultātā Die Ärzte ieguva popularitāti VDR.
Jau pirms albuma "Das ist nicht die ganze Wahrheit..." izdošanas, 1988. gada aprīlī, grupas dalībnieki bija izlēmuši par tās darbības beigām. 1988. gada 9. jūlijā Vesterlandē, Ziltas salā, notika atvadu koncerts. 1989. gadā, pēc atvadīšanās no publikas, grupa publicēja vēl vienu albumu, kas bija veidota kā labāko dziesmu izlase, lai arī saturēja 4 jaunas dziesmas.
1993. gadā Fārins kādā vēstulē Belam B. ierosināja atjaunot grupu, "lai atkal nopelnītu naudu". Tas arī tika īstenots, un par trešo dalībnieku kļuva Rodrigo Gonzalezs, kurš jau ilgu pazina Belu B. Pirmajā albumā pēc grupas darbības atsākšanas tika iekļauta arī dziesma "Schrei nach Liebe", kas nosodīja labējo radikālismu (akūtu problēmu Vācijā pēc atkalapvienošanās) un kļuva ļoti populāra.
Džouls
Džouls (simbols J, arī saukts par ņūtonmetru vai vatsekundi) ir darba, enerģijas un siltuma daudzuma mērvienība SI. Tā ir šādi nosaukta par godu angļu fiziķim Džeimsam Preskotam Džoulam.
1 džouls ir darbs, ko 1 ņūtonu liels spēks veic 1 metru garā ceļa posmā.
Microsoft SharePoint
Microsoft SharePoint ir programmatūras produktu un komponentu kolekcija, kas ietver šādus produktus un sastāvdaļas: SharePoint var izmantot, lai veidotu vietnes, kas sniedz lietotājiem iespēju strādāt patstāvīgi. Vietnes, kuras tika veidotas uz SharePoint platformas var tikt izmantotas kā informācijas, zināšanu un dokumentu krātuve, kā arī tiek izmantots, lai palīdzētu veikt mijiedarbību tīmekļa lietojumprogrammās, piemēram, wiki un blogus. Lietotāji var vadīt un mijiedarboties ar sarakstiem un dokumentiem bibliotēkās, izmantojot kontroles informāciju, saucamās par Web daļas(SharePoint WebParts)
Akmens tilts (Rīga)
Akmens tilts ir vairāk nekā puskilometru garš ielas satiksmes tilts pār Daugavu Rīgā. Tilts atrodas starp Dzelzceļa tiltu un Vanšu tiltu. Pāri tiltam notiek arī tramvaju, trolejbusu un autobusu satiksme.
Microsoft SharePoint
SharePoint Foundation
SharePoint Foundation. Bezmaksas Windows Server lietotne. Pamattehnoloģija, kas izmantota visās SharePoint vietnēs. SharePoint Foundation ir pieejama izvietošanai lokāli bez maksas, un iepriekšējās versijās to sauca Windows SharePoint Services. Varat izmantot SharePoint Foundation, lai ātri izveidotu dažādu tipu vietnes un sadarbotos, strādājot ar tīmekļa lapām, dokumentiem, sarakstiem, kalendāriem un datiem.
SharePoint Server
SharePoint Server. Maksas SharePoint pakalpojums, lai veiktu MS Office pieteikumu funkcionalitātes integrāciju. Tā ir veidota uz Microsoft SharePoint Foundation un paplašina savas spējas. Microsoft Project Server šobrīd ir jauns papildinājums, kas tiek uzstādītas uz Microsoft SharePoint Server 2010 bāzes. SharePoint Server nodrošina visus SharePoint Foundation līdzekļus, kā arī papildlīdzekļus un iespējas, piemēram, uzņēmuma informācijas satura pārvaldību, biznesa informāciju, uzņēmumiem paredzētu meklēšanu un personiskus profilus, izmantojot līdzekli Manas vietnes. SharePoint Server ir pieejams izvietošanai lokāli mākoņpakalpojuma piedāvājuma, piemēram, Microsoft Office ietvaros.
Akmens tilts (Rīga)
Vēsture
Pēc 1944. gadā sagrautā Zemgales tilta 1955. gadā sāka būvēt tagadējo Akmens tiltu kā otro ielas satiksmes tiltu. Faktiski tā laidums nav no akmens — tā ir nepārtraukta metāla sija. Tilta novietnei izraudzīta bijušā Pontonu tilta ass, pa kuru jau ilgus gadus (no 1896. gada) bija vēsturiski izveidojušās un nostabilizējušās ielu satiksmes plūsmas starp abiem Daugavas krastiem. Tādā veidā piepildījās A. Lamzes 1924. gadā izteiktā doma, ka pastāvīgs tilts pār Daugavu vispirms ir jābūvē iepretī Vecrīgai. Tilta projekts tika sastādīts Maskavā Specializētajā tērauda konstrukciju projektēšanas institūtā. Projekta autors ir inženieris G. Popovs, arhitekts — K. Jakovļevs.
Microsoft SharePoint
SharePoint Designer
Microsoft Office SharePoint Designer (SPD) - HTML redaktors WYSIWYG (iepriekš - FrontPage) stilā, tika optimizēts, lai radītu SharePoint lapas un dokumentu pārvaldību WSS vietnēm. SPD nodrošina piekļuvi apmetuma dzinēju Microsoft Expression Web funkcionalitātei caur Microsoft Visual Studio izstrādes vidi. Kopš 2009 gada pavasara kļuva bezmaksas produkts.
Akmens tilts (Rīga)
Vēsture
Tilts tika atklāts ar nosaukumu Oktobra tilts. Uz 27,5 metru platās brauktuves notiek tramvaju, trolejbusu, autobusu un automašīnu satiksme. Tilta malās ir 3,5 metru platas gājēju ietves, kuru margas ir rotātas ar ornamentiem. 1992. gadā tilts tika pārdēvēts par Akmens tiltu.
Microsoft SharePoint
Sistēmas prasības
Šeit ir dažādas prasības, izvietojot Microsoft SharePoint
Atbalstītās tīmekļa pārlūkprogrammas
Atbalstītās tīmekļa pārlūkprogrammas ietver:
Akmens tilts (Rīga)
Vēsture
Tilta kopējais garums ir 503,12 metri. Sākotnēji tilta daļa pie labā krasta bija paceļama lielāku kuģu caurlaišanai.
Tilta celtniecība
Tilta virsbūvē ir metāla septiņlaidumu nepārtraukta sija pēc shēmas 50,6 + 64,4 + 75,1 + 85,1 + 75,1 + 64,4 + 50,6 m. Tilta šķērsgriezumā novietotas astoņas 1,8 — 2,4 metri augstas dubult—T šķērsgriezuma mazleģēta tērauda pilnsieniņu sijas. Tilts plānā ir taisns, bet profilā tas ir novietots 4505 metru lielā vertikālā izliektā līknē. Tilta kopējais garums ir 503,12 metri. Uz 27,5 metrus platās brauktuves daļas ir novietoti divi tramvaju sliežu ceļi, četras bezsliežu transporta joslas un divas 3 metrus platas ietves. Dzelzsbetona brauktuves daļa ir izveidota saliekama no 18 cm biezām plātnēm.
Īpatnēja konstrukcija ir tilta balstu pamatnei — vērojama Padomju Savienības laikā realizētā politika, kas bija pasludināta partijas valdības 1954. gada lēmumos — monolītu dzelzsbetona konstrukciju vietā ieviest saliekamo dzelzsbetonu, respektīvi, tāpat kā metāla tiltu būvēšanā, tilta asī veikt tikai montāžas darbus. Tādējādi tilta pamatņu būvēšana nav veikta vietā, kur pēc projekta tām būtu jāatrodas, bet gan uz speciālām turām upes kreisajā krastā. Pēc tam, ar peldošiem celtņiem velkot līdz 200 tonnām smagās kesončaulas, pamatnes peldus pārvietotas uz galvenajām asīm. Balsts ir balstīts uz 13 metrus atstatumā izvietotu kesončaulu stabiem. Dzelzsbetona sieniņu biezums ir 15 cm. Stabu diametrs 5,1—5,7 metri. Stabi līdz 4,5 metru dziļumam ir iedziļināti dolomīta slānī ar slūžošanas iekārtu palīdzību. Pēc nolaišanas projekta līmenī tie ir aizpildīti ar pildbetonu. Tilta balsti izveidoti no betona ar granīta akmeņu apšuvumu.
Ap 3000 tonnu smago nepārtraukto laidumu samontēja ar pakāpenisku garenuzbīdīšanu. Konveijerveidīgo sijas aizmugures montāžu veica uz kreisajā krastā uzbūvēta speciāla stenda. Uz tā ar stacionāru Derika sistēmas celtni uzcēla no rūpnīcas saņemtos metinātos sijas blokus, kurus vispirms tikai ar uzliktņiem, tapām un bultām piestiprināja pie iepriekšējā bloka. Pēc precizēšanas to piekniedēja. Pēc tilta statiskās un dinamiskās pārbaudes tiltu atklāja satiksmei.
Cjaņs Sjueseņs
Cjaņs Sjueseņs (钱学森; 錢學森; Qián Xuésēn; Ch'ien Hsüeh-sên; dzimis, miris ) bija ķīniešu zinātnieks, kas devis nozīmīgu ieguldījumu raķešu un kosmiskajās programmās gan ASV, gan Ķīnas Tautas Republikā. Viņu dēvē par "Ķīnas raķešu tēvu". NASA dokumentos viņš parasti tiek apzīmēts kā H.S. Tsien.
Institūtā viņš ar vairākiem citiem studentiem nodarbojās ar raķešu eksperimentiem. Vēlāk uz šīs grupas pamata Kalifornijas tehnoloģiju institūta paspārnē tika izveidota Reaktīvās kustības laboratorija (Jet Propulsion Laboratory). Pirmoreiz šāds nosaukums parādījies dokumentā, ar kuru Cjaņs ar vēl diviem biedriem vērsās pie ASV armijas par vajadzību izstrādāt raķetes, ar kurām varētu atbildēt uz Vācijas V-2 raķeti. Viņš vadīja raķetes Private-A projektēšanu, kura pirmoreiz pacēlās 1944. gadā. Vēlāk piedalījās Corporal, WAC Corporal un citu raķešu izstrādē.
Pēc Otrā pasaules kara beigām Cjaņs darbojās fon Kārmāna vadībā kā ASV Armijas gaisa spēku konsultants un ieguva pulkveža pagaidu dienesta pakāpi. Kārmāns ar Cjaņu devās uz Vāciju, lai novērtētu aerodinamisko pētījumu sasniegumus. Šeit viņš izmeklēja pētnieciskos objektus un intervēja vācu zinātniekus, to starpā Verneru fon Braunu un Rūdolfu Hermani.
1949. gadā Cjaņs Sjueseņs ieguva ASV pilsonību, bet Makartisma ietekmes laikā viņš tika turēts aizdomās par simpatizēšanu komunistiem, un 1950. gadā ASV valdība viņam noņēma drošības pielaidi. Neredzot iespēju turpināt savu darbu, Cjaņs paziņoja, ka vēlas atgriezties Ķīnā, bet tika nomitināts Terminal Island pie Losandželosas. Pēc piecu gadu mājas aresta 1955. gadā viņš tika atbrīvots apmaiņā pret amerikāņu lidotājiem, kuri tika notverti Korejas kara laikā. Ķīnā viņš atgriezās 1955. gada septembrī caur Honkongu.
Tūlīt pēc ierakšanās savā dzimtenē Cjaņs Sjueseņs sāka strādāt Ķīnas Akadēmijā par mehānikas direktoru un vadīja raķešu izstrādes programmu. Viņš dibināja Mehānikas institūtu un aicināja bijušos studentus un inženierus, lai apmācītu tehnoloģijas, kuras viņš bija apguvis ASV.
Gada laikā Cjaņs KTR valdībai nosūtīja aicinājumu izveidot ballistisko raķešu programmu. Piedāvājums ātri tika pieņemts, un viņš 1956. gada beigās kļuva par programmas pirmo direktoru. 1958. gadā viņš pabeidza ballistisko raķešu Dongfeng projektu, un pirmā no tām tika sekmīgi palaista 1964. gadā, tieši pirms Ķīna pirmoreiz izmēģināja kodolieročus. Cjaņs Sjueseņs bija atbildīgs arī par pretkuģu raķešu projektēšanu. Cjaņs deva lielu ieguldījumu ĶĪnas augstākās izglītības uzlabošanā. Viņš bija Ķīnas Zinātnes un tehnoloģiju universitātes Mehānikas departamenta vadītājs un veicināja zinātnes un tehnoloģiju augstākā līmeņa personāla izaugsmi.
Cjaņs Sjueseņs aizgāja pensijā 1991. gadā. Viņš mira.
Thriller
Thriller ir amerikāņu ierakstu mākslieka Maikla Džeksona sestais studijas albums, ko izdeva ierakstu kompānija Epic Records. Ņemot vērā tajā laikā pastāvošo pretreakciju pret disko mūziku, Džeksons pārvirzijās uz jaunu mūzikas virzienu, kā rezultātā tika sajauktas pop, post-disco, roks, funk un R&B skaņas. Šis albums guva tādus pašus komerciālos panākumus un kritiku, kā iepriekšējais Džeksona albums Off the Wall, kas tika izdots 1979. gadā.
Zirnekļi
Zirnekļi (Araneae) ir zirnekļveidīgo helicerātu kārta. Tie ir no 1 mm līdz 6 cm gari un pat garāki dzīvnieki. Nesegmentētās galvkrūtis vienmēr skaidri nodalītas ar pāržmaugu no nesegmentētā vēdera. Abus nodalījumus saista kātiņš. Katrai helicerai ir nadziņš, kurā ir indes dziedzera atvere. Ar indes dziedzeru sekrētu nogalina laupījumu. Elpošanas orgāni ir plaušas vai plaušas un trahejas. Ja ir tikai lapveida plaušas, tad tās vienmēr ir divi pāri un to atveres atrodas vēdera priekšdaļas apakšpusē (četrplaušu zirnekļiem - Tetrapneumones). Divplaušu zirnekļiem — Dipneumones ir tikai viens pāris plaušu, bet bez plaušām tiem ir arī trahejas. Zirnekļiem pie vēdera ir divi līdz četri pāri tīmekļa kārpu; četrplaušu zirnekļiem to ir divi vai četri pāri, bet divplaušu zirnekļiem - trīs pāri. Ar kārpām ir saistīti tīmekļa dziedzeri; sekrēts dziedzeros ir šķidrā stāvoklī; izdaloties un saskaroties ar gaisu, tas sacietē.
Ekoloģija
Zirnekļi ir plēsēji ar visai plašu areālu. Dzīvo ļoti dažādās vietās: stepēs, mežos, upju un ezeru krastos un pat ūdenī. Zirnekļu dzīvesveids ir saistīts ar spēju aust tīklus. Tīklu auž mātītes, tēviņi parasti tīmekļa vērpjamo aparātu maz izmanto. Visu zirnekļu mātītes tin olu kokonu - apvalku pašu izdētajām olām. Arī tēviņi izmanto tīmekļa vērpjamo aparātu: uz tīmekļa pavedienu auduma tie izdala spermu, ko pēc tam ievada pedipalpu kopulācijas orgānā. Tīmekļa pavedienus izlieto arī vēl citādi: ar tīmekļa audumu izklāj alas un cauruļveida ejas, kurās zirnekļi dzīvo ilgi (nometnieki) vai īslaicīgi (klejotāji), citos gadījumos tīmekļi dod ligzdai formu. Pa tīmekļa pavedienu zirneklis laižas lejup vai rāpjas augšup, ar tā palīdzību pārlido: pavedienus pārlidojumiem ar vēja palīdzību sevišķi izmanto rudenī. Visbeidzot no tīmekļiem zirneklis auž tīklu, ar kuru ķer laupījumu. Tīkls var būt savienots tieši ar zirnekļa ligzdu, kā tas, piemēram, ir mājas zirneklim - Tegenaria domestica. Vissarežģītākie tīkli ir riteņveidīgais un tam līdzīgie.
Visai interesanti tīklu veido un izmanto Hyptiotes ģints zirnekļi. Hyptiotes zirnekļu tīkls ir riteņveida tīkla sektors, tam pavisam četri stari. No staru savienojuma punkta atiet stiprs, garš pavediens, kas nostiprināts pie koka zara, uz kura sēž zirneklis. Daļu pavediena zirneklis paceļ cilpas veidā uz augšu un tādējādi notur tīklu nostiprinātā stāvoklī. Tīkla četrus starus šķērso 8—15 lipīgi, šķērseniski pavedieni. Kad pie lipīgā pavediena pielīp kāds divspārnis, zirneklis atlaiž saspringto pavedienu, atlaiž cilpu un muša pielīp pie blakus esošajiem šķērseniskajiem pavedieniem. Šo paņēmienu zirneklis atkārto divas līdz sešas reizes, pēc tam tas zirnekļiem raksturīgajā veidā vēl papildus aptin savu upuri. Hyptiotes ģints zirnekļiem nav indes dziedzeru. Lai laupījumu paralizētu, zirnekļi ar heliceru to ievaino un vienlaicīgi no tās pašas heliceras brūcē ielaiž indi. Laupījumu saindēt sevišķi svarīgi, ja zirneklis (vilkzirnekļi, karakurts, lēcējzirnekļi) nelieto ķeramo tīklu, tas ir, medījumu iegūst to noķerot.
Pēc dzimumakta, dažkārt arī tā laikā, mātīte dabisku instinktu vadīta apēd tēviņu. Pisaura ģints tēviņi pirms pārošanās pienes mātītei paša noķertu mušu vai citu kukaini, kuru mātīte dzimumakta laikā apēd. Mātīte dēj olas uz speciāla pašas izgatavota plakana vai maisveida tīmekļa pavediena, kuru pēc tam ar otru pavedienu satin kokonā. Mātīte bieži vien kokonu nēsā līdzi helicerās vai piestiprinātu pie vēdera (piemēram, tarantuls). Tarantuls arī vēlāk rūpējas par pēcnācējiem: no olām izšķīlušos mazuļus mātīte kādu laiku nēsā uz muguras. Zirnekļi, tāpat kā citi posmkāji, augdami maina ādu: dzīves laikā tie parasti met ādu četras reizes. Daudzi zirnekļi dzīvo tikai vienu gadu. Tādā gadījumā pārziemo olas (piemēram, Araneus). Ja dzīves ilgums ir divi gadi, tad dažreiz tie pārziemo pēc otrās vai trešās ādas mešanas, citreiz - kad sasniegta dzimumgatavība. Stepju un mežastepju joslā dzīvo vilkzirneklis— Trochosa singoriensis, kas slēpjas un lamatas upurim ierīko vertikālā alā, kuru pats izrok zemē; alā iekritušajam kukainim vilkzirneklis ar helicerām iedur smadzenēs, un kukainis momentāni nobeidzas. Cilvēkam vilkzirnekļa kodiens nav bīstams un, izņemot iekaisumu kodiena vietā, citu seku nav. Cilvēkam bīstams var būt karakurta ("melnās atraitnes") — Lathrodectes tredecimguttatus kodums. Šis zirneklis ir apmēram 1 cm garš un sastopams stepju joslā; vēders melns, ar sarkaniem plankumiem. Karakurta mātītes izveidotā ligzda atrodama gan zemes virspusē — zālē, gan arī gadījuma rakstura iedobumos. Karakurts barojas ar kukaiņiem un zirnekļveidīgajiem. Lopiem, pat zirgiem, govīm vai kamieļiem, kodums bieži vien ir nāvīgs. Sakosts cilvēks jūt stipras sāpes, nervu darbības traucējumus; parādās sviedri, sākas vemšana, krampji. Šīs parādības ilgst 2—3 dienas, tad sākas lēna izveseļošanās. Nav izslēgti arī nāves gadījumi. Ūdenszirneklis — Argyroneta aquatica no tīmekļa pavedieniem izveido olveida vai zvanveida zemūdens mītni valrieksta lielumā, kuru jau celšanas laikā pakāpeniski piepilda ar gaisu, ko zirneklis iegūst, uzpeldot ūdens virspusē. Gaiss zirneklim paliek starp baltajiem, ūdenī nesamirkstošajiem matiņiem, ar kuriem blīvi pārklāts vēders. Mītne zirneklim noder gan kur iedēt olas, gan kur paslēpties.
Sistemātika
Zirnekļu kārta iedalās 3 apakškārtās. Pasaulē ir zināmas ap 48 000 sugu, Latvijā ap 500 sugām.
Kārta (†) - izmirušu organismu grupa.
Džons Bezzemis
Džons Plantagenets (John Plantagenet, the Lackland, dzimis, miris ), saukts Bezzemis bija Anglijas karalis no 1199. līdz 1216. gadam.
Džona tituli:
Dzīvesgājums
Tronī kāpa pēc vecākā brāļa Ričarda I nāves 1199. gadā. 1205. gadā sākās viņa konflikts ar pāvestu par kandidatūru uz Kenterberijas arhibīskapa vietu. Strīdā zaudējis, viņš 1213. gadā bija spiests atzīt sevi par pāvesta vasali un sākt maksāt tam nodevas. Pa to laiku Francijas karalis Filips II atņēma gandrīz visas Plantagenetu zemes Francijā (izņemot Bordo). Lai izrautu valsti no panīkuma, Džons I ieplānoja vērienīgas valsts centralizācijas un sabiedrības modernizācijas reformas, ieceru ziņā krietni apsteidzot savu laiku (absolūtisms Eiropā nostiprinājās tikai 16. gadsimtā).
Karaļa militāro un finansiālo vājumu izmantoja baroni un pilsētas, kas apvienojās, lai saglabātu veco feodālo kārtību un ierobežotu karaļa varu, nepieļaut valsts iejaukšanos aristokrātijas un pilsētu maģistrātu autonomijā. Šo varas ierobežošanas meklējumu sākotnējais mērķis aprobežojās ar vēlmi atņemt karalim tiesības uzlikt jaunus nodokļus un piespiest to kompensēt baznīcas finansiālos zaudējumus (kas radušies konflikta laikā). Kad situācija bija nonākusi līdz bruņotam konfliktam, karalis nobijās no tā un parakstīja "Lielo brīvības hartu" (Magna Carta Libertatum).
Pitagora teorēma
Eiklīda ģeometrijā Pitagora teorēma ir sakarība starp taisnleņķa trijstūra malu garumiem un tā hipotenūzas garumu: ja taisnleņķa trijstūra katešu garumi ir a un b, bet hipotenūzas garums ir c, tad a2+b2=c2. Pitagora teorēma skan šādi: Taisnleņķa trijstūrī hipotenūzas garuma kvadrāts vienāds ar abu katešu garumu kvadrātu summu.
Trīs praktiski pielietojamas teorēmas formas:
Pierādījumi
Vizuāls (intuitīvs) pierādījums:
Pitagora teorēma ir visvairāk veidos pierādāmā teorēma, grāmatā The Pythagorean Proposition ir 370 dažādi pierādījumi. Populārākais Pitagora teorēmas pierādījuma veids ir Pitagora skaitļi. Pitagora teorēmas vispārinājums ir Ptolemaja teorēma un de Guā teorēma.
Pierādījums, izmantojot līdzīgu trijstūri
No attēla. Un, aizstājot izteiksmes (1) un (2):
Reizinot ar c:
Pielietošana
Riņķa līnijas mērīšanā Arhimēds izmantoja Pitagora teorēmu, lai aprēķinātu π vērtību. To viņš darīja, apvelkot ap riņķi regulāru sešstūri un ievelkot riņķī mazāku sešstūri (riņķa līnijas garums bija pa vidu starp šo sešstūru perimetriem). Pēc tam viņš pakāpeniski dubultoja regulāro daudzstūru malu skaitu (iegūstot divpadsmitstūrus, divdesmitčetrstūrus utt.), ar katru soli tuvinot to perimetrus riņķa līnijas garumam. Šos perimetrus viņš izrēķināja ar Pitagora teorēmas palīdzību.
Kuba diagonāles
Ja a ir kuba vienas šķautnes garums, tad skaldnes diagonāles AC garuma kvadrāts saskaņā ar Pitagora teorēmu ir: Pēc tās pašas teorēmas, kuba diagonāles AC' kvadrāts ir:
No I un II: Tātad:
Taisnleņķa trijstūra pazīme
Ja trijstūra vienas malas garuma kvadrāts vienāds ar abu pārējo malu garumu kvadrātu summu, tad šīs malas pretleņķis ir taisns un trijstūris ir taisnleņķa.
Piemērs: vai trijstūris, kam malu garumi ir 6 cm, 7 cm un 9 cm, ir taisnleņķa?
Risinājums: Izvēlas garāko malu un pārbauda, vai izpildās Pitagora teorēma: 92=62+72 redzam, ka 81≠36+49, tātad šis nav taisnleņķa trijstūris.
Neredzīgais Indriķis
Dzīvesgājums
1804. gadā Elferfelds izdeva "Līgsmības grāmatu", kurā bija ietverta luga "Tā dzimšanas diena", kas norādīja uz baku potēšanas labumu, un latviešu idille "Bērtulis un Maija" ar sešiem heksametros rakstītiem dziedājumiem. Šīs grāmatas panākumu iedvesmots, Elferfelds 1806. gadā izdeva dzeju grāmatu "Tā Neredzīgā Indriķa dziesmas" ar priekšvārdu. Viņš rakstīja par Indriķi (Blinder Indrick) arī Jelgavas laikrakstā "Neue Wöchentliche Unterhaltung", kur nodēvēja viņu par Lettischer Homer ("latvju Homērs") un dažus viņa dzejoļus pārtulkoja vāciski.
1807. gadā Indriķis apprecējās ar dzimtļaužu meiteni Annu, kurai pirms kāzām bija jāiemācās viņam lasīt priekšā. Viņu laulībā piedzima četri bērni. 1808. gadā Jelgavas avīze "Neue Wöchentliche Unterhaltung" publicēja neredzīgā latviešu dzejnieka odu Tilzītes miera līguma noslēgšanai starp Krievijas, Prūsijas un Francijas ķeizariem un dziesmu sakarā ar Krievijas ķeizara Aleksandra I meitas Elizabetes nāvi.
Arī Kurzemes vācu dzejnieks Ulrihs Heinrihs Gustavs fon Šlippenbahs (1774-1826) rakstīja par latviešu dzejnieku Indriķi savos 1809. gadā Jelgavā, Rīgā un Leipcigā izdotajos sacerējumos, kuros viņš ievietoja Indriķa dzeju tulkojumus. Vēlāk Šlippenbahs viņa dziesmas publicēja Berlīnes laikrakstā "Der Freimütige", kur tika ievietots arī Johana Zamuela Benedikta Grunes (Grune, 1783-1848) zīmētais Neredzīga Indriķa portrets. 1820. gadā Ulrihs Šlippenbahs Jelgavā izdeva grāmatiņu "Aklā latviešu dabas dzejnieka Apriķu Indriķa dziesma".
Indriķis miris 1828. gada 24. janvārī no plaušu karsoņa, viņa pēdējie vārdi sievai bijuši Es redzu - es redzu zvaigznes! Viņš apbedīts Ģibortu kapsētā pie Apriķiem.